Real Name Of The Prophet Muhammad SAW
محمد اور احمد نبی صلی اللہ علیہ وسلم کا نام احمد بھی ہے اور محمد بھی ۔ قرآن مجید میں ہر جگہ آپ کا ذکر محمد کے نام سے ہوا ہے ، لیکن سورۂ صف میں حضرت مسیح کی جو بشارت آپ کے بارے میں نقل ہوئی ہے ، اُس میں آپ کا نام احمدآیا ہے ۔ ہمارے نزدیک اِس کی وجہ یہ ہے کہ آپ کا جو نام آپ کی والدہ محترمہ نے رکھا ،وہ احمد ہی ہے۔ ابن سعد میں ہے کہ زمانۂ حمل میں آپ کی والدہ کو ہدایت کی گئی کہ وہ ہونے والے بچے کا نام احمد رکھیں۔ آپ کا نام محمد آپ کے دادا عبد المطلب نے آپ کی پیدایش کے بعد رکھا ۔ حضرت مسیح کی بشارت چونکہ آپ کی نبوت کی ایک قطعی دلیل بھی ہے ، اِس وجہ سے اُس میں یہی موزوں ہوا کہ آپ کا ذکر اُس نام سے ہو جو آپ کی والدہ نے رکھا او رجو اِس اعتبار سے آپ کا اصلی نام ہے ۔ رہی یہ بات کہ قرآن مجید میں ہر جگہ آپ کا ذکر محمد کے نام سے کیوں ہوا ہے تو اِس کا سبب یہ ہے کہ ’محمد‘ معنوی اعتبار سے لقب ہے ۔ چنانچہ آپ کے شرف و اعزاز کے پیش نظر اللہ تعالیٰ نے بھی آپ کا ذکر اِسی سے کیا اور امت میں بھی آپ کا تذکرہ زیادہ تر اِسی نام سے ہوتا ہے ۔ [۱۹۸۹ء] Taken from Ghamidi Sb’s book ‘Maqamat’ https://www.javedahmedghamidi.org/#!/books/5aa66ae35e891e8f44a43f5f?chapterNo=60